ఛైర్మన్‌, అనిల్‌ అగర్వాల్‌
రూ.లక్షకోట్ల మార్కెట్‌ విలువలతో వేదాంత
న్యూఢిల్లీ, జూలై 17: భారత్‌, దక్షిణాఫ్రికా కార్యకలాపాలతో వేదాంత గ్రూప్‌కంపెనీలు ప్రపంచంలోనే ఆరోఅతిపెద్ద సహజవనరుల కంపెనీగా మారిందని ఛైర్మన్‌ అనిల్‌ అగర్వాల్‌ పేర్కొన్నారు కంపెనీ వార్షిక సర్వసభ్యసమావేశంలో ఆయన తన ప్రగతిని వివరించారు. వేదాంత కుటుంబంలోని కెయిర్న్‌వాటాదారులకు కూడా కంపెనీ ఎంతో విలువలు చేకూర్చిందన్నారు. ప్రస్తుతం లక్ష కోట్ల రూపాయల విలువైన మార్కెట్‌ విలువలతో ఉన్నట్లు వెల్ల డించారు. దేశ ప్రీమియం ఇండెక్స్‌ నిఫ్టీ50లో కూడా ఉంది.
పన్నులరూపంలో కూడా భారత్‌ఖజానాకు రూ.40వేల కోట్లు చెల్లించింది. కంపెనీ అతిపెద్ద యాజమాన్యాల్లో ఒకటిగా ఉంటూ తొమ్మిది రాష్ట్రాలఖజానాలకు పన్నులరూపంలో చెల్లింపులుచేస్తు న్నట్లు వివరించింది. ఈ ఏడాది వేలం వేసిన 300 ఖనిజవనరుల బ్లాక్‌లతో మరింత ఆర్థికవృద్ధి పెరుగుతుందని కంపెనీ ఛైర్మన్‌ వెల్లడించారు. వీటిలో ఒకటైన చమురు, సహజవాయువు రంగం ఒకటని వీటిని వెలికితీత అనేది ఇప్పటికీ తగినంత ప్రోత్సాహం లేది అన్నారు. ఖనిజాల విషయంలోనూ అదేజరుగుతోందన్నారు. భారత్‌ జిడిపిలో 25శాతం దాకా తయారీని అధికంచేసేందుకు మేకిన్‌ ఇండియాలక్ష్యంగా పనిచేస్తున్నట్లు అగర్వాల్‌ వెల్లడించారు. జింక్‌, అల్యూమినియం, రాగి ఖనిజాలపరంగా మార్కెట్‌లీడర్లుగా ఉన్నట్లు ఆయన వివరించారు. రూ.21,437కోట్లతో కంపెనీ నిర్వహణ మార్జిన్‌ గతేడాదితోపోలిస్తే 41శాతం అధికంగా ఉంది.
గడచిన 15నెలల్లో మన స్థూలరుణాలను రూ.10వేలకోట్లకుపైగా తగ్గించుకున్నట్లు వివరించారు. భారత్‌లోని యావత్‌పారిశ్రామిక రంగంలో అంతర్జాతీయ వనరులరంగంలో అత్యంత పటిష్టమైన ఆస్తి అప్పులపట్టీల్లో ఒకటిగా వేదాంత ఉందన్నారు. రికార్డుస్థాయి లో గతఏడాది రూ.7100కోట్ల డివిడెండ్లను రపకటించామన్నారు. ఒక్కొక్కషేరుకు రూ.19.50చొప్పున అదనంగా అనుబంధ సంస్థ హిందూస్థాన్‌ జింక్‌ కూడా రికార్డుస్థాయిలో 27,157కోట్ల డివి డెండ్లను ప్రకటించిందన్నారు. దక్షిణాఫ్రికాలో కంపెనీ 2.50లక్షల టన్నుల గామ్స్‌బెర్గ్‌ప్రాజెక్టు వచ్చే ఏడాది నుంచి ప్రారంభిస్తామ న్నారు. కంపెనీ 1.5 మిలియన్‌ టన్నుల జింక్‌, లెడ్‌సామర్ధ్యం పెంచేదిశగా పనిచేస్తున్నదన్నారు.
హిందూస్థాన్‌ జింక్‌ తన సమగ్ర ఉత్పత్తిని 1.2 మిలియన్‌ టన్నులకు పెంచుకుంటుందని, వెండి ఉత్పత్తిని 700టన్నులకు పెంచుకునే కృషిచేస్తోందన్నారు. రోజుకు 1.90లక్షల బ్యారెళ్ల చొప్పున చమురు ఉత్పత్తి అవుతోందని, భార త్‌ చమురు ఉత్పత్తిలో 50శాతం వాటాకు చేరుకుంటామన్నారు. అల్యూమినియం పరంగా 1.4మిలియన్‌ టన్నులుగా ఉందని, గత ఏడాది ఉత్పత్తిరేటతో పోలిస్తే 40శాతం అధికంగా ఉందన్నా రు. అల్యూమినియంపరంగా 2.3మిలియన్‌ టన్నుల ఉత్పత్తి సామర్ధ్యంకు వస్తున్నట్లు వివరించారు. స్టెరిలైట్‌ కాపర్‌ రికార్డు స్థాయిలో గత ఏడాది 4లక్షల టన్నుల వార్షిక ఉత్పత్తిని సాధించి నట్లు వివరించారు. విద్యుత్‌రంగపరంగా కూడా తొమ్మిదివేల మెగావాట్లతో నడుస్తోందని, 2017 మేలో వెల్లడించిన ఆర్థిక ఫలితాలపరంగా ఈ ఏడాది మూలధన వ్యయంలో వృద్ధి మరింత పెరుగుదలకు దోహదంచేస్తుందన్నారు. రాగిపరంగా ఉత్పత్తిలో పెరుగుదల 2017 ఆర్థికసంవత్సరం ఉత్పత్తితో పోలిస్తే 65శాతం వృద్ధిని నమోదుచేసింది. వి-కలెక్ట్‌పేరిట 12వేల మంది వృత్తి నిపుణులు ప్రముఖనిపుణుల మార్గనిర్దేశనం పొందుతారన్నారు.